ΑΝΑΚΟΙΝΩΣΗ

Σας ενημερώνουμε ότι παρουσιάστηκε κρούσμα Covid-19 στο Τμήμα.

Ενημερώθηκαν άμεσα οι υπεύθυνες του Τμήματος για την ορθή και ενιαία εφαρμογή του πρωτοκόλλου διαχείρισης πιθανά υπόπτου ή επιβεβαιωμένου κρούσματος COVID-19, προκειμένου να ληφθούν τα απαραίτητα μέτρα.

Όλοι/όλες οι φοιτητές/τριες, οι οποίοι/ες παρακολούθησαν τα μαθήματα:

α) «Ελληνική Κοινωνία και Πολιτική» 6ου εξαμήνου της Τετάρτης 16/02/2022,

β) «Αντεγκληματική Πολιτική και Παγκοσμιοποίηση» 6ου εξαμήνου της Πέμπτης 17/02/2022,

θεωρούνται “στενή επαφή” και βάσει του Πρωτοκόλλου διαχείρισης πιθανά υπόπτου ή επιβεβαιωμένου κρούσματος COVID-19, μπορούν να συνεχίσουν κανονικά τις δραστηριότητές τους και δεν τίθενται σε κατ’ οίκον απομόνωση (καραντίνα).

Ειδικότερα, οι εμβολιασμένοι/ες φοιτητές/τριες θα πρέπει να υποβληθούν σε test (rapid ή PCR) σε περίπτωση που εκδηλώσουν συμπτώματα. Οι ανεμβολίαστοι/ες φοιτητές/τριες θα πρέπει να υποβληθούν στους δυο υποχρεωτικούς προληπτικούς συστηματικούς ελέγχους ανά εβδομάδα με ταχεία δοκιμασία ανίχνευσης αντιγόνου (rapid test), και συγκεκριμένα την Πέμπτη 17/02 και τη Δευτέρα 21/02 καθώς και σε rapid ή PCR test σε περίπτωση που εκδηλώσουν συμπτώματα.

Παρακαλούνται οι φοιτητές/τριες να ενημερώσουν **άμεσα** τις Υπεύθυνες Εφαρμογής του Πρωτοκόλλου Διαχείρισης Covid-19 του ΤΚΠ σε περίπτωση που υπάρξει θετικό rapid test ή εκδηλώσουν συμπτώματα.

Με εκτίμηση

Ιωάννα Παπαδοπούλου (Υπεύθυνη) ([gipapado@admin.duth.gr](mailto:gipapado@admin.duth.gr))

Μαρία Πεμπετζόγλου (Αναπληρώτρια Υπεύθυνη) (mariap@sp.duth.gr)